Andreas Grimelund

Andreas Hansen Grimelund (født 27. januar 1812 på Grimelund gård i Aker, død 3. januar 1896 i Christiania) var bonde, prest og biskop. 

Liv og virke
 Bakgrunn
Hans Hanssen Grimelund var hans far, Hans Grimelund hans bror.

Andreas Grimelund ble cand. theol. og var i noen år gårdbruker på Grimelund gård. Fra 1844 til 1852 var han prest. I perioden 1852–61 var han lærer i pastoralteologi, homiletikk og liturgi ved det praktisk-teologiske seminaret i Christiania.

Biskop
Grimelund var biskop i Trondhjem fra 1861 til 1883, og det var han som utførte salving og kroning av Kong Oscar II i 1873.  

Han var medlem av en salmebokkomite og to salmebokkommisjoner. I 1852 gjaldt det en revisjon av Evangelisk-christelig Psalmebog.Norges kirkehistorie i det 19. århundre II, s. 75 Den første salmebokkommisjonen, 1865, skulle vurdere et utkast til salmebok fra Magnus Brostrup Landstad.Norges kirkehistorie i det 19. århundre II, s. 77f I 1868 fikk en ny kommisjon, med de samme medlemmene i oppgave å vurdere et salmebokutkast valgt ut av Andreas Hauge.Norges kirkehistorie i det 19. århundre II, s. 84

Andreas Grimelund ble utnevnt til kommandør av 1. klasse av St. Olavs Orden den 19. juli 1873.

Sønnen Johannes Grimelund var en kjent kunstmaler. 

 Referanser 

 Kilder 
 Gyldendals store konversasjonsleksikon. 1972
 Molland, Einar:Norges kirkehistorie i det 19. århundre, I-II. 1979

Kategori:Norske lutherske biskoper
Kategori:Biskoper i Nidaros bispedømme
Kategori:Kommandører med stjerne av St. Olavs Orden
Kategori:Ordførere i Aker
Kategori:Personer fra Oslo